Sattusin hiljuti lugema üht vana John Steinbecki raamatut  pealkirjaga "Tortilla Flat'i agul". Ja ennäe, sealgi on üks mõnus joomameeste õhtukava. Seal peetakse silmas küll veinisõpru aga kogus on sellegi poolest mehine, kaks gallonit ehk 7,5 liitrit veini. Alajaotused suurtel pudelitel ei ole ameerika versioonis kronoloogilised vaid pigem ruumilised. Mõõtühikuteks tollid, sõrmed ja pöial. Tea kas on Venemaa USA pealt sellegi joodiku õhtukava "loovalt" maha viksinud? Mitte ainult tuuma- ning vesinikupommi vaid isegi joodiku joomakava? Mine sa tea. Aga hea küll  läheme nüüd parem asjale lähemale ja võrdleme neid kahte. Otsustage ise.